**Referat**

Bestyrelsesmøde d. 24. april 2019 (forplejning Mette)

Klokken 19.00 - check-in 18.45

Tilstede: Maria P. Allan, Mette, Marianne, Claus, Louise, Karen, Maria B, Mads,

Ordstyrer: Maria P.

Referent: Maria B.

1. Kommentar af seneste referat  
Ingen kommentarer

”Beslutnings punkter”

2. Driftsgaranti

Der har været afholdt et møde med Sorø Kommune inden Påske, og der er endnu et møde d. 24. april. (møde 24/4 aflyst og rykket til næste uge, Preben fra LDD deltagere)

Det drøftes bl.a. om driftsgarantien skal være på 1 ½ mdr. eller 3 mdr.

Ligeledes drøftes det hvilke godkendelseskriterier der skal være gældende. Vi har indkaldt LDD til deltagelse i mødet, og håber de har mulighed for at bistå i vores drøftelser med Sorø Kommune.

Beslutningen på sidste møde om at Pedersborg Børnehus selv stiller en garanti via en sikret konto i banken, er midlertidigt sat i bero, indtil der er fuldstændig klarhed over vilkår og rammer for en driftsgaranti.   
3. modeller:

* Vi stiller det selv, kun hvis det er 1,5 måned
* Tegner via LDD 1200 kr. pr. barn pr. år plus en forsikringssum indtil beløbet er sparet op
* Mercur bank, banken stiller en bankgaranti – fast gebyr plus provision.

Vi afventer hvad kommunen vender tilbage med indtil vi tager beslutning om hvad vi gør.   
  
Der står i de oprindelige godkendelser at vi skal have tilføjet noget til vores vedtægter.   
Det er:  
- Privatinstitutionen er forpligtet til at efterleve de til enhver tid gældende *kommunalbestyrelsesbeslutninger* samt kommunale politikker og retningslinjer på området. Herunder Sorø kommunes godkendelseskriterier for privatinstitutioner.

- Privatinstitutionen Skal følge gældende regler og krav til bygninger, legepladser, retningslinjer for forebyggende sundhedsordning, ernæringspolitik og embedslægeforhold mv.

- Privatinstitutionen skal stille et antal praktikpladser til rådighed svarende til institutionens størrelse.

*Vi skal have vedtægter på som punkt til næste møde.*

4. Reelle ejer (mail fra Allan den 15.3.19)  
Vi afventer tilbagemeldinger fra diverse. Og kan ikke komme videre.   
*Dette punkt skal med på næste møde.*

5. Kompetenceprofil  
Liste sendes rundt, Maria B står for det. Så det er besluttet at listen gennemføres.

6. Sukkerpolitik brochure, er den godkendt af personalet (mail fra Maria den 27.2.19)  
Der er ønske om at ændre på noget formulering, personalet arbejder på det.   
  
7. Lukket punkt  
  
8. Orientering  
8.1 Lærerplaner  
Learn Lab, system indkøbes.   
Der skal etableres en evalueringsstruktur. Derfor er beslutningen at gå med ovenstående system.   
Derved bliver vi løftet op på den digitale del. Det skulle gerne give bedre overblik og mere tid, da det skulle være intuitivt og nemt at bruge.   
Overblikket på børnene bliver bedre og vi kan hurtigt se om vi gør ”det rigtige”   
  
Der er nedsat en gruppe af medarbejdere samt en fra bestyrelsen der deltagere i et skypemøde med Learn Lab, for at få en gennemgang af systemet mm.  
  
8.2. Sponsorvæg  
Der arbejdes på sagen.

9. Nyt fra huset

Allan  
**Hvidvaskregler og registrering i VIRK.:**Pedersborg Børnehus er p.t registeret som en forening i VIRK. Derfor har det ikke været muligt at foretage en registrering i henhold til hvidvaskreglerne.

Det skal fremgå af vedtægterne hvilken virksomhedsform vi skal registreres som. VIRK har ikke kunnet læse det ud af vores vedtægter, og jeg har derfor rettet en forespørgsel til LDD, for at få afklaret hvordan det skal tolkes, da det er LDD´s skabelon der har dannet grundlaget for vores vedtægter. Jeg afventer svar fra LDD.

**De Styrkede Læreplaner:**D. 6. april holdt vi Pædagogisk Dag, og fik her taget det første store skridt i arbejdet med at udforme ny version af vores Læreplaner i henhold til den nye dagtilbudslov.

Den nye læreplan skal være endelig implementeret juni 2020.

Det er lederens ansvar at informere bestyrelsen om læreplanerne.

Jeg orienterer kort om indholdet i de nye læreplaner på mødet.

**Vi lærer Sprog +:**Forløbet med VLS+ er nu afsluttet og alle eftermålinger foretaget. NU afventer vi spændt på resultaterne og en samlet rapport med konklusioner over forløbet.

**Scienceforløb – inde i kroppen:**Vi har netop afsluttet et 14 dages forløb med temaet ”Inde i Kroppen”. Der har været et væld af aktiviteter og tilgange til emnet i såvel vuggestuen som børnehaven. Forløbet evalueres med udgangspunkt i de formulerede målsætninger på næstkommende p-møde.

**Slaraffen – i maj måned.**Traditionen tro arbejder vi også med kunst og kultur – indtryk og udtryk - i forbindelse med det årlige Slaraffenforløb i Sorø Kommune.

Emnet for årets Slaraffen er ”Alverdens børn”. Vi arbejder med emnet i 3 uger op til afslutningen d. 25. maj, hvor vi har en stand med aktiviteter på Storgade i Sorø By.

*Er der nogen fra bestyrelsen der kan deltage?*

Selve forløbet dokumenteres også her i huset med en form for udstilling. Dato ikke endelig fastlagt endnu.

**Børnetal:**Vores børnetal ser stadig ganske fornuftig ud. Vi ligger en smule over forventet.

Positivt er det også, at det tegner til at vi kan få et højere børnetal i børnehaven i 2020 allerede fra maj måned i forhold til tidligere. Det vil alt andet betyde en mindre økonomisk udfordring i forbindelse med tidlig SFO-start.

Det endelige billede afhænger dog af, om de børn der er på venteliste, takker ja til pladsen her hos os.

Mette/MarianneVi lærer sprog + er slut og det er godt, men det har været lærerigt og ført meget godt med sig. Vi afventer tilbagemeldinger. Der går noget tid.

Vuggestuen, vil tage og sætte fokus på nogle emner og bruge det, blot på en lidt anden måde end en 20 ugers periode.   
Science uge har været god og spændende, sjovt at arbejde med sanserne.

Alle på nær Marianne og Anna har været på ”stue byt” – det er planen at der skal gives feedback, det er spændende hvordan det udarter sig.

10. Økonomi (Mail fra Karen den 23.4.2019)  
Pedersborg Børnehus Økonomisk overblik 1. kvartal 2019

Årets først 3 mdr. giver et overskud på 183.270 kr. Det er ca. 100.000 kr. bedre end budgetteret. Det skyldes lavere personaleudgifter, som er 142.659 kr. lavere end forventet. Alle andre udgiftsposter er stort set holdt på budgettet. Der er en lille afvigelse i vores indtægter pr. 31.03.2019 på ca. 2 %, svarende til 34.267 kr.

De enkelte omkostningsposter fordeles således:

* Personaleomkostninger og administration 31.03.2019: 1.354.160 (budget 1.498.512) ca. 9,6 % lavere end budgetteret. Det ser ud til at skyldes en højere dagpenge/lønrefusion end forventet. Allan du kan måske oplyse nærmere herom? Forventer vi at få denne post reguleret i løbet af året eller har vi blot haft mindre sygdom, orlov og lign.?
* Ejendomsudgifter 31.03.2019: 192.836 kr. (budget 184.750 kr.) 4 % afvigelse. Skyldes indkøb af materiale og varer til udvendigt og indvendigt vedligehold. Især nyt kontor i kælder, ny ugle- og girafstue og indkøb af nyt fald underlag.
* Øvrige udgifter 31.03.2019: 57.448 kr. (Budget 57.250 kr.) Er som budgetteret.

Balancen 31.12.2018:

Pedersborg Børnehus likvide beholdning udgør 31.03.2019 1.567.126 kr. Heraf skal vi overveje hvor meget der skal stilles som driftsgaranti. Bemærk dog at der skal tages højde for vores gældsforpligtelser som pr. 31.03.2019 er på 690.219 kr.

Vores tilgodehavende udgør 33.330 kr. pr. 31.03.2019 – de 18.606 kr. er forsat sendt til Inkasso. Vi er derfor tilbage til samme niveau, som i 2018, men der sker ingen positiv udvikling. Jeg vurderer at dette er et punkt vi skal have mere fokus på.

Egenkapitalen er pr. 31.03.2019 uændret i forhold til regnskabsafslutning 2018 på 726.967 kr. Det betyder at vi på trods af en rigtig fin likviditet og et forsat forventet positivt resultat i 2019, ikke bør afsætte hele driftsgarantien på over 700.000 kr., da vi dermed binder hele vores egenkapital og ikke kan benytte denne.   
  
11. Arbejdsdag den 5.5.2019

12. Eventuelt

Næste møde er 20/6 – Forplejning Karen